**ZAPISNIK**

14. sjednice Školskog odbora održane 1.10. 2018. s početkom u 18,30 sati.

Prisutni članovi Školskog odbora

Prisutno 5 članova

Opravdano odsutna dva člana

Zapisničar : Marija Benić

Sjednicu otvara gospođa Marina Mužek, predsjednica Školskog odbora te zaključuje da su na sjednici nazočno 5 članovi Školskog odbora i predlaže sljedeći

**D n e v n i r e d:**

1. Prihvaćanje zapisnika 13. sjednice Školskog odbora
2. Predstavljanje novog člana Školskog odbora predstavnika Vijeća roditelja.
3. Godišnji plan i program rada škole za školsku godinu 2018./19.
4. Kurikulum škole za školsku godinu 2018./19.
5. Kadrovi

* Informacija ravnateljice škole

1. Izvještaj ravnateljice o učinjenim radovima u Školi.
2. Pitanja i prijedlozi

Dnevni red se prihvaća i prelazi se na

Ad. 1.

Zapisnik s prethodne 13.sjednice Školskog odbora se prihvaća.

Ad. 2.

Na sjednici Vijeća roditelja održanoj 27. 9. 2018. godine predložena je i izabrana je gđa. Sanja Šipušić Komar za člana Školskog odbora predstavnica Vijeća roditelja. Gđa. Sanja Šipušić Komar zamijenit će Katarinu Grgić Noršić, bivšu članicu Školskog odbora.

Školski odbor prihvatio Zapisnik Vijeća roditelja od 27.9.2018. točka izbor novog člana školskog odbora čiji će mandat trajati najduže do isteka mandata prethodnog člana Školskog odbora iz redova Vijeća roditelja.

Ad.3.

Ravnateljica škole obrazložila je Godišnji plan i program rada škole za školsku godinu 2018./19.

**Kalendar škole**:

**-** početak nastave 3.9.2018. do 21.12.2018. (I. polugodište),

- zimski odmor učenika : 24.12.2018. do 11.1.2019.

- od 14.1.2019. do 14.6.2019. (II. polugodište)

- proljetni odmor učenika od 18.04.2019. -26.04.2019.

- ljetni odmor učenika počinje 17. lipnja 2019. godine

* Broj učenika ove školske godine je veći za 24 učenika u odnosu na prošlu školsku godinu. Prvi put imamo ovako veliki porast broja učenika
* Ukupno imamo 698 učenika, PŠ Dubranec ima 32 učenika, PŠ Lukavec 47 učenika
* RN: 348 učenika, PN: 350 učenika
* Nova mreža škola- kod upisa u 1.raz ove šk. god.
* Broj razredni odjela je isti kao i prije 36
* 44 učenika s posebnim potrebama, IP i PP
* 13 pomoćnika u nastavi, plus 1 čekamo
* Zaposlenih 77 radnika (21 učitelj RN, 35 učitelja PN, 4 stručna suradnika, 1 tajnik, 1 voditelj računarstva, 1 računovodstveni referent, 2 domara-ložača, 11 spremačica).
* Zaduženja učitelja su uglavnom ista ,razrednici isti, učiteljica u mirovinu B. Horvačić, iz PŠ učiteljica u MŠ učiteljica

Prema kalendaru imamo 180 radni dan i 2 radna nenastavna dana ( Projektni dan, 2.11.2018. Županijsko natjecanje, ožujak 2019.)

* Izvan učionička nastava planira se : 4. razredni Škola u prirodi, 3 razredi obuka plivanja (na bazenima u VG), 7 razredi maturalno putovanje, 8 razredi posjet Vukovaru Memorijalnom centru, 5 , 6, 7. razredi. jednodnevni izleti. (ove godine će se u jednodnevni izlet organizirati i za sedme razrede, što do sada nje jer oni idu na maturalno putovanje)
* 424 učenika se hrani

Uz redovnu nastavu organizira se i izborna nastava koju je, s obzirom na veliku zainteresiranost učenika i popunjenu satnicu redovnim predmetima, teško organizirati.

Zbog toga učenici moraju dolazili na nulti sat te je i organizacija prijevoza učenika usklađena s njihovim potrebama.

* Prijevoz učenika putnika i ove godine je u potpunosti organiziran. 109 učenika putnika

I ove godine, kao i prethodnih godina, škola će provoditi razne edukativne programe za učenike i roditelje.

Učenici će tijekom cijele školske godine posjećivati kina, kazališta, koncerte, muzeje, obilježavati prigodne datume i dr.

I ove školske godine planira se nastavak uređenja školske zgrade, unutarnjih i vanjskih prostora.

PREVENCIJA I EDUKACIJA (programi, projekti, radionice, predavanje, akcije i tribine za djecu, roditelje i učitelje

Prevencija i edukacija su sastavni dio Godišnjeg plana za 2018./19.godinu.

Nakon izvješća i obrazloženje ravnateljice nije bilo primjedbi na Godišnji plan i program rada škole za školsku godinu 2018./19. te je školski odbor donio

O d l u k u

Prihvaća se Godišnjeg plana i programa rada za škol. godinu 2018./19.

**Ad. 4.**

Ravnateljica škole obrazložila je kurikulum za školsku godinu 2018./19.

Kurikulumom je predviđen plan i program rada, način djelovanja i vrednovanje učinaka sveukupnog školskog života za učenike i učitelje (obuhvaća izvannastavne i izvanškolske aktivnosti, izborne nastavne predmete te ostale odgojno-obrazovne aktivnosti, programe i projekte).

U školskoj godini 2018./2019. planira se ostvariti sljedeće:

Izborna nastava bit će održana iz njemačkog jezika, informatike, vjeronauka.

Izvanškolske aktivnosti odvijat će se pod nositeljima sportskih klubova i KUD-ova grada Velike Gorice i okolnih mjesta.

Tradicionalno se planiraju održati brojne izvannastavne aktivnosti pod vodstvom učitelja škole: liturgijska i vjeronaučna grupa, recitatori, dramska družina, likovna skupina, učenička zadruga, novinarska skupina, literarna skupina, fotografska skupina, zbor, ekolozi, povijesna i prirodoslovna grupa, mali knjižničari te vjeronaučna olimpijada, sportske grupe, prometne grupe, robotika, programiranje i dr.

Izvanučionička nastava održat će se u obliku školskih jednodnevnih izleta, posjeta kazalištu, terenske nastave u prirodi, škole u prirodi, poludnevnih izleta i ekskurzija.

Obilježit će se svi važni datumi u školi u obliku kvizova, izložbi, radionica, tekstova u novinama, akcija na dvorištu škole i humanitarnim akcijama.

Dopunske i dodatne nastave održavat će se iz svih predmeta po potrebi učenika.

Mnogi preventivni i edukacijski programi ponuđeni su školi te je već dogovoren plan provedbe za većinu njih, no ostavljamo prostora za naknadne prijave programa tijekom školske godine.

Unutar zdravstvenog odgoja, provodit će se predavanja na satovima razrednih zajednica od strane učitelja i razrednika te vanjskih suradnika iz zdravstvene ustanove. Sukladno tome, svi učenici će biti cijepljeni. Na temu građanskog odgoja, svaki profesor predmetne nastave te učitelji razredne nastave, održat će predavanja za djecu iz svakog predmeta na temu predloženu od strane Ministarstva znanosti, obrazovanja i športa Republike Hrvatske.

Nakon izvješća i obrazloženje ravnateljice nije bilo primjedbi na Školski kurikulum za školsku godinu 2018./19. te je Školski odbor donio

O d l u k u

Prihvaća se Školski kurikulum za škol. godinu 2018./19.

**Da. 5.**

* Ravnateljica škole je informirala da je ove školske godine u mirovinu otišla učiteljica razredne nastave Božica Horvačić. Odlaskom imenovane iz PŠ Lukavec na njeno mjesto premještena je Sofija Tonković, učiteljica razredne nastave . Na mjesto Sofije Tonković premještena je učiteljica razredne nastave iz PŠ Dubranec, Gordana Lektorić, tako da je ostalo upražnjeno radno mjesto učiteljice razredne nastave u PŠ Dubanec koje će Škola popuniti putem natječaja.
* Učiteljica engleskog jezika Petra Radošević dala je sporazumni otkaz na radno mjesto učiteljice engleskog jezika u PŠ Dubranec nepuno radno vrijeme 18 sati tjedno, koje će Škola popuniti putem natječaja.
* Upražnjeno radno mjesto na poslovima učiteljice razredne nastave u produženom boravku također će Škola popuniti putem natječaja.
* Radno mjesto učitelja matematike također je upražnjeno zbog odlaska učiteljice na porodni dopust, te će se popuniti putem natječaja.

Škola je od Županje dobila suglasnost za raspisivanje gore navedenih natječaja.

Natječaji su objavljeni na mrežnim stranicama u Biltenu Zavoda za zapošljavanje i na mrežnim stranicama Škole.

Školski odbora prihvatio je izvješće ravnateljice škole.

**Ad. 6.**

Radovima koji su izvršeni tijekom ljetnog odmora učenika:

* U PŠ Lukavci – ograda ove šk. godine, u suradnji s mjesnim odborom Lukavca
* PŠ Dubanec - opremljene su učionice u PŠ Dubrancu i Lukavcu ( laptopi , platna za projekcije i drugo), pametna ploča
* ove školske godine produženi boravak u 2.a razredu
* nova informatička učionica- nova računala, klupe stolice, pametna ploča
* nova knjižnica – bit će gotova do kraja 1. pol.

Ravnateljica škole je izvijestila da je informatička učionica u funkciji, a da završetak izgradnje školske knjižnice i puštanje u funkciju planira krajem ove godine 2018.

Ad. 7.

Gđa. Zrinka Žirović i gđa. Eugenija Štajer su predložile da bi možda u Školu trebalo uvesti neke nove programe koji bi osuvremenili i aktualizirali nove potrebe koje nastaju u školama vezano za učenike i njihove roditelje.

Marina Mužek je upoznala članove školskog odbora da se kod nas u Školi provode novi programi kao što je :

**Naziv projekta:** *Učimo s 4 šape*

**Nositelj projekta:** Centra za odgoj i obrazovanje Velika Gorica

**Voditeljice** **projekta** : Iva Kovačić, prof. def. ,SI pedagog i Mateja Vukašinec, mag. rehab. educ., SI pedagog

**Izvoditelji:**

* Ana Odak, mag.educ.phys. i trenerica pasa i Ksenija Županić mag.prim.educ. iz udruge *Dog dancing team*
* Marija Kirinić, prof.def. i Ines Ptujec,prof.def. u *Centru za odgoj i obrazovanje Velika Gorica*
* Marina Mužek učitelj savjetnik RN i Ivana Dubovečak učitelj savjetnik hrvatskog jezika u *OŠ Eugen Kvaternik*

**Partneri:** OŠ Eugen Kvaternik, Učiteljski fakultet, Edukacijsko rehabilitacijski fakultet, Grad Velika Gorica, Udruga za pse vodiče i mobilitet

**Ciljna skupina**: učenici osnovnoškolske dobi; djeca s lakim i umjerenim intelektualnim teškoćama, kao i djeca s višestrukim teškoćama, kronološke dobi od sedam do četrnaest godina. Projekt će uključivati ​dva razreda u Centru za odgoj i obrazovanje Velika Gorica.

Učenici jednog drugog i jednog petog razreda OŠ Eugen Kvaternik u Velikoj Gorici u kojima u integrirana djeca s teškoćama u razvoju. Aktivnosti sa psom potiču :

* motori**č**ki razvoj – razvoj fine i grube motorike, poboljšanje ravnoteže i koordinacije pokreta te smanjenje mišićne napetosti
* razvoj senzorne integracije –razvoj taktilne, vizualne, auditivne te olfaktorne percepcije
* govorno-jezi**č**ni razvoj i komunikaciju – poticanje govora, razvoj analize i sinteze, pričanje i prepričavanje, opisivanje, slušanje, odgovaranje na pitanja, poticanje razgovora
* socio-emocionalni razvoj – razvijanje osjećaja sigurnosti, poticanje i razvijanje pozitivnog raspoloženja i pozitivne slike o sebi, jačanje samopouzdanja, jačanje želje za interakcijom i komunikacijom sa drugima i poticanje zajedništva
* kataliziranje u**č**enja – povećanje motivacije za učenje, bolja koncentracija i raspon pažnje, pomoć kod razvoja kratkoročnog i dugoročnog pamćenja, poboljšavanje i razvijanje znanja o konceptima, lakše učenje apstraktnih pojmova, razvijanje matematičkih vještina Istraživanjima je utvrđeno da:
* u kontaktu sa životinjama dolazi do pojačanog oslobađanja endorfina i serotonina – neurotransmiteri koji poboljšavaju raspoloženje-u kontaktu sa životinjama dolazi do smanjenja krvnog tlaka i kolesterola u krvi
* samo pet minuta provedeno u društvu kućnog ljubimca smanjuje razinu kortizola – „hormona stresa”
* pacijenti koji imaju kućne ljubimce brže se oporavljaju nakon ozbiljnih kirurških intervencija i druženje sa kućnim ljubimcima pomaže u olakšavanju boli
* ljudi koji imaju mačku imaju manju vjerojatnost od srčanih bolesti
* životinje blagotvorno djeluju na našu psihu pružajući nam druženje, utjehu, značajno snižavajući stupanj depresivnosti i potičući interpersonalne kontakte
* životinje su veliki “pomagači” u liječenju bolesti ovisnosti, resocijalizaciji i općem poboljšanju kvalitete života
* kontakt s životinjama nam pojačava osjećaj sigurnosti i utječe na veću fizičku aktivnost što je svakako značajno za zdravlje
* u kontaktu sa psom izlučuje se oksitocin – „hormon ljubavi” koji utječe na stvaranje osjećaja bliskosti / povezanosti
* pas promiče veće samopoštovanje i usredotočenu interakciju s drugim učenicima i nastavnicima
* istraživanjima je dokazano da terapijski psi stimuliraju sposobnost pamćenja i rješavanja problema.
* terapijski pas može podići raspoloženje u učionici, često izazivajući smijeh i opuštenu atmosferu.

Istraživanje učinaka terapijskih pasa u školama prikazuje niz pogodnosti, uključujući:

* povećanje pohađanja škole
* povećanje povjerenja
* smanjenje anksioznih ponašanja učenika koja rezultira poboljšanim rezultatima učenja, poput povećanja razine čitanja i pisanja
* pozitivne promjene u učenju i poboljšana motivacija,
* poboljšanje odnosa s vršnjacima i učiteljima zbog doživljavanja povjerenja i bezuvjetne ljubavi od terapijskog psa što pomaže učenicima naučiti kako izraziti svoje osjećaje i ući u više povjerljivih odnosa.

**Zaključak:**

Suvremena nastava usmjerena je na učenika i njegove potrebe te ga priprema za cjeloživotno obrazovanje. Potičemo učenika na samostalnost u učenju, potičemo njegovu kreativnost te učenje putem otkrivanja i problemskog rješavanja. Izbor metoda i oblika rada u nastavi bitno je pitanje suvremenog nastavnika. Suvremene nastavne metode omogućuju aktivno uključivanje učenika u nastavu, čime do izražaja dolazi njihovo stvaralaštvo, u čemu je zapravo i cilj suvremene nastave.

Uključivanjem psa u odgojno obrazovni-proces kroz sadržaje ovog projekta učenici osnovnoškolske dobi i djeca sa teškoćama u razvoju imaju priliku ostvariti svoje potencijale, osjećati se prihvaćeno i učiti na nov i kreativan način. Učenici uključeni u projekt svakako će profitirati od predviđenih aktivnosti kroz interakciju sa psom. Naime, poučeni iskustvom znamo da su ovakvi sadržaji vrlo atraktivni za djecu, visoko ih motiviraju za suradnju, a ostvarenje svih predviđenih ciljeva zajamčeno je uz stručne voditelje i izvoditelje koji se kontinuirano usavršavaju u struci te stečena znanja nastoje implementirati u svoj rad.

Radionice i predavanja za učitelje, studente i roditelje podići će svijest o dobrobiti pasa za dječji razvoj i napredak te potaknuti širu primjenu nove metode poučavanja.

Članovi Školskog odbora su pozitivno reagirali na ovakve aktivnosti u Školi te smatraju da bi trebalo više takvih programa koji prate suvremene trendove i potrebe učenika u Školi.

Sjednica završila s radom u 20,00 sati.

KLASA:003-06/18-01/1

URBROJ:238/31-17-01/18-14

Velika Gorica, 1.10.2018.

Zapisničar: Predsjednica Školskog odbora:

Marija Benić Marina Mužek